
Узыншагъэм гулъытэ хуащI
Къэрэшей-Шэрджэс.Узыншагъэм и дунейпсо махуэр республикэм щагъэлъэпIащ.
Узыншагъэр хъумэнымкIэ министерствэм къызэригъэпэща Iуэхугъуэхэр ирагъэкIуэкI КъШР-м и Iэтащхьэ Темрезов Рашид 2017 гъэм къыхилъхьа «Узыншагъэм и илъэс» жэрдэмым ипкъ иткIэ.
Утым щызэхуэсахэм псалъэ гуапэхэмкIэ зыхуагъэзащ КъШР-м узыншагъэр хъумэнымкIэ и министр Шаманов Казим, туризмэмкIэ, курортхэмрэ щIалэгъуалэ политикэмкIэ министр Ерчэн Анзор, КъШР-м и Парламентым, физкультурэмрэ спортымкIэ, узыншагъэр хъумэнымкIэ министерствэхэм я лэжьакIуэхэм, щIыналъэм и спортсмен цIэрыIуэхэм.
Iуэхум пащэу, нобэ республикэм и медицинэ IуэхущIапIэхэм цIыху-хэр ирагъэблагъэ я узыншагъэр къапщытэну.
«Нартхэм я хъугъуэфIыгъуэ»
Мэлыжьыхь мазэм Къэрэшей-Шэрджэсым щекIуэкIынущ зи чэзу «Нартхэм я хъугъуэфIыгъуэ» дунейпсо сабий-ныбжьыщIэ этноартфестивалым хэтынухэр къыщыхахыну зэпеуэхэр.
Черкесск дэт сабий художественнэ школым щекIуэкIыну а зэхьэзэхуэм къыщыхахынущ сабийхэм я IэдакъэщIэкI нэхъыфIхэр. Мы Iуэхур къезыхьэжьахэм я мурадщ щIэблэм я художественнэ гупсысэкIэм зрагъэужьыну, лъэпкъ щэнхабзэм и тхыдэм нэхъри драгъэхьэхыну, Кавказ Ищхъэрэм и еджапIэхэр щэнхабзэ IуэхухэмкIэ зэпащIэну.
Щэнхабзэм и лэжьакIуэ нэхъыфI
Адыгей.Ханск станицэм дэт ЩэнхабзэмкIэ унэм нобэ щокIуэкI «Щэнхабзэм и лэжьакIуэ нэхъыфI-2017» щIыналъэ зэпеуэ. Абы хэтынущ районхэм щекIуэкIа зэхьэзэхуэхэм щытекIуахэр.
«Щэнхабзэм и лэжьакIуэ нэхъыфI-2017» зэхьэзэхуэр идогъэкIуэкI щэнхабзэ IуэхущIапIэхэм я лэжьакIуэхэм я пщIэр къэтIэтын, щIалэгъуалэр а IэщIагъэм дедгъэхьэхын, Адыгэ Республикэм щэнхабзэм зыщегъэужьыным зи зэфIэкI хэзылъхьэхэм гулъытэ яхуэтщIын, дадэIэпыкъун мурад-кIэ, — къет АР-м ЩэнхабзэмкIэ и министерствэм и пресс-IуэхущIапIэм.
МэжджытыщIэ
Республикэм и Гавердовскэ къуажэм мэжджытыщIэ щаухуэ. Ар къызэIуахыну я мурадщ Къурмэн махуэшхуэр щагъэлъэпIэну фокIадэ мазэм.
Чырбыш плъыжьым къыхащIыкI унэ екIум диныр зыIыгъ цIыху 500-м нэблагъэ щIэхуэнущ. Мэжджытыр яухуэ псапащIэхэм зэхуахьэса ахъшэкIэ.
УЭРДОКЪУЭ Женя.
